มีอะไรกับแฟนวันที่ 7 พย. ค่ะ ประจำเดือนครั้งล่าสุดมาวันที่ 17 ตค ประจำเดือนมาช้าไป 4วันค่ะ อยากทราบว่าจะท้องไหมคะ แล้วเจาะเลือดที่นิ้วนางสามารถบอกได้ไหมคะว่าเราตั้งครรภ์
สวัสดีค่ะ หากประจำเดือนมาวันที่ 17 ต.ค. การมีเพศสัมพันธ์ในวันที่ 7 พ.ย. อาจไม่ใช่ระยะปลอดภัย และโอกาสที่จะตั้งครรภ์อาจมีได้ และหลังจากนั้น หากประจำเดือนยังไม่มา ก็ควรตรวจหาการตั้งครรภ์ดูด้วยค่ะ โดยสามารถตรวจจากปัสสาวะได้ โดยซื้อชุดตรวจจากปัสสาวะมาตรวจได้ด้วยตนเอง ไม่จำเป็นต้องไปเจาะเลือดตรวจค่ะ ซึ่งจะมีค่าใช้จ่ายที่แพงกว่า ทั้งนี้ ในการเจาะเลือดตรวจหาฮอร์โมนของการตั้งครรภ์นั้น จะใช้การเจาะเลือดที่บริเวณข้อพับไปตรวจค่ะ